Paranics László - Meredith Hunter Ordítja Az Amerikai Himnuszt 
(Lower Manhattan Bulvárhősei II. - Üzenet A Halott Allén Ginsberghez) 

Rózsaszín felöltős, öblös- kalapos, rágós- dzsesszpipás főszer tolta ki ülepét a Nyugat-Newark 
Irvington plázából. A cipőpucoló két afro-srácnak odalegyintett kis pénzgyűjtő edényébe 
gyomorfekélyes 5 és 'A ruppót. (Ebből a pénzből egy kiscsomag almásrétest lehet venni, de „ha 
randira hívnál egy lányt, inkább ne tedd" illúziókergető ésszerűséget szimatolja bennük.) 

A yellowcabs benzinszivattyúi gőzfürdőt teregetnek a Markét Street-en közel a Heights Egyetemhez, 
olyan nagy a tumultus, az aszfaltút széli aknanyíláson, a csatorna mélyéről feltörő gáznyelvekkel 
csalja az éles, s szeszélyes allegrot a miniatűr Empire State Building téri makettjéhez a járdáról 
elhaladó populáció. A dudaháború hadtáncra lejt, a buszokon faji besorolásalapon szállítják az 
iskolásokat, külön a fehéreket, külön a feketéket, s még az angol-szász fehérek, s digók között is 
különbséget vetnek, mint a zsidók és keresztények közt. Ebben az országban úgy néz ki ez sohasem 
fog megváltozni. Egy-egy bárból kiőgyelgő divatpár, kik szerelmes sóhajokban mérik a demokráciát, 
mint a párizsi Étoile-on, ahol sanzonfajták osztják meg az emberi érzéseket, s a szerelmesek hídjain 
zengenek a legékesebb hangú „szép jövőt postázó" madarak. Ez nem az a világ. Itt a kétszínűség az 
alapmodor, gátja minden tisztakezű imaszájnak. Tunikában kérető dámák lesik ki lesz az első, aki 
észreveszi őket, de túl éhesek, s minden szemet maguknak akarnak, sőt követelnek. És a zsinagógából 
Haggádát szorongató rabbik éneke fordul forgótárcsa-dinamikával az őket szidalmazó nyugati 
nemzedék házsártos rímeivel, márha stilisztikailag jól ejtik. Itt nem okoz csodát, ha artikulálni nem 
tudó tömegekkel találkozunk, a presszópezsgés, az ittasüzlet herointűk császárainak gondosan 
megművelt bűnkertje itt hegyesedik. A bárok mosdóiban és utcai sikátorok szürke kukasorainak 
mélyén több sátáni töltettel kezében remegő gyászhuszárral találkozunk. Félelmesek, s a tömeg közt 
vegyülnek, néhol nehéz kiszimatolni melyik borít reánk majd veszélyt, így a sietve közlekedés már egy 
bevett szokássá nőtte ki magát New York utcáin. Harlemből érkező taxisok parádéja gyötri a flaszteri 
mérgeskígyónedűs ámokfutókat, akik ütik-verik a taxisok szélvédőjét, hol ablaktörésig, berettákkal és 
45-ös magnumokkal, hol coltokkal hadonászó sofőrök sorozzák falhoz őket, mint a helyi new-arki 
rendőrök, akik alighanem George Wallace alabamai szenátor rajongótáborát erősítenék, mint egykori 
őseik, s ordítják a négerekre: Up Against The Wall, Motherfuckers! Gödörbe vájolt kerekek 
hintaruganya ugráltat a föld, s a bádog félszege közt. Kérdezi, akihez beültem: Hova lesz a menet, 
Uram? - Mondom neki: Morris Park, Bronx - Rocco Miano Way-re! 

Nem túl bátorító, kissé ideges, zabolátlan felszólítása hangzott el hangosabban az iménti kérdésnél: 
Remélem, van pénze! 

Szótlan maradtam, de kedves volt, egy-két látnivalót is megemlített grátiszként, amikért fizetnem 
naná, hogy nem kellett. Esténként a szállásomról, ahol noteszt vezettem, hallom az asztma-rohamos 
szomszéd hörgését, macskája elhanyagolt, rosszul táplált jószág volt. Úgyhogy gondoltam, amíg itt 
vagyok gondjaimba is vehetem akár. Egyik szobában szüntelen gyermeksírást fújt ki a hajnali szél, 
amely a rendőrszirénákkal, s a tűzoltószirénák ordításával játszott egy gyűrött levelet az 
igazságosságért életüket áldozta szellemekhez. Akik nem hallanak már minket. Sokan kérdezték ki az 
a békakirály? Ő az ördög földi kiváltságáért felelős szellemek vezére, vagy talán maga az ördög. A 
békakirály mindent lát, farmerdzsekit hordó utcai bálványozok és hozzám hasonlatos költészeti 
dilettánsok görbe tintamolyok türelmével esedezik előttünk, s tivornyája tudatunkban vagy azonkívül 
buzdít az agresszióra, mint a tűzlétráról fel-leszökő rablópandúrok, kik zsebében mindig van legalább 
egy életre éhes kés, legtöbbjüknél pisztoly, s nem kérdeznek, ha hozzád törnek be, oly sikátoros 
környéket képzeljetek el, ahol megnyílik legalább 1-2 tucatnyi búvóhelyre meredő útszakasz, így egy 
éjszaka alatt akárhány emberrel végezhetnek, a józanabbak, kik nem ettek meg annyi morfiumot 
vagy diacetil-morfint könnyen letudnak lépni, észrevétlenül, s akár csendben is. 

A hőmérséklet irgalmatlan vészsebesen csökkent, ördögi nyálkahintés a vércsakrákban, a dísztárcsás 



költészeti lokomotív volt egyetlen menedékhelyem, ahová elbújhattam, s fagyra, az LSD színnyomda 
festékeiben bíztam, mely csak álomba ringat, de a tűhegyes jégkarmok az arktiszi medvepásztor 
alantasai, a manhattani drótmozikból gyötörték át a svindler bőrdzsekis fegyverneppert, s bízta 
gondjaira a lelkem, aki majd fegyver után, persze, hogy droggal is bepróbálkozik, s nekem még 
valójában fegyver sem kellett, a palládium-palackot szorongató zsebesek és nimolista árnyékemberek 
ott kuporogtak minden lépcsőház pincelejárójának rakterében, a kazánházakban, a kiszorultak 
zsarátnoki hordók, fa és széntüzelő melegedő helyek, ótvar birkapáholyában rekedtek. Ismertem a 
Cowgirl Sea Horse vendéglőt, a manhattani Front Street sarkán, nyomban a Brooklyn-híd manhattani 
hídfőjének közvetlen közelében. Allén Ginsberg ezen a terepen fogalmazott két álruhás őrültről, akik 
smasszereket, járőröket kentek meg, s cigarettatálcákba rejtegették üzletük valódi portékáját: a 
heroin, s pénzmiriádot. Én is láttam őket álmomban, Lower Manhattan bulvárhőseit, s köztük egy 
kirívóan vagány megjelenésű, smaragdzöld szmokingot viselő, afro-amerikait, a békakirálynak 
cinkostársa bújt ki, aki a „God Bless Dear Amerikát" fütyülte, nyomban meglepődtem volna 
magamon, ha elsőre nem ismerem fel az ipsét, ő Meredith Hunter volt. Eltűnt az árnyéka rögvest, 
ahogy kezet ráztam volna vele, betértem a Cowgirlsbe egy pohárkára, rumot ittam, azóta nem 
fogyasztok alkoholt, se nem cigarettázom, droggal kérkedni, se dicsekedi nem szabad, veszélyes, bár 
szinte mindent kipróbáltam már. A sportolás azon a környéken erős gúnyt és veszélyes atrocitást 
fémjelzett. Csonka bérkaszárnyákba betérni, csak öltönyös brókernek látszó dílerek szokásától igen 
eltérő eset, mivel ott brókereket nem találni, csak lepukkadt szipusokat, így a szintetikus pszichoaktív 
szereket, mint amphetamint, meszkalint, hashisht vagy kannabinoidokat könnyű kiárusítani, a 
pénztelenek ölni képesek értük, fegyvert kapnak az üzletirányító bennfentesektől, hogy gyűlöletüket 
kifejezzék élesre biztosított lőfegyverek birtokosaként, nem szívesen jár ember este ezeken a 
környéki lokálpatrióta helyeken. A smasszerek fizetett zsoldosbiztosok, egy néhány megkent zsernyák 
és máris nyélben állnak e betondeltás hadvezérek. Lilith, Asmodeus, Beelzebub, Lucifer, Mammon, 
Belfegor, Sátán, a hét herceg, akik az arktiszi bakó hómedvepásztor tisztítóbrigádjaiként tartandók 
számon New York utcáin, Harlemtől Jersey-ig. Ők vezetik az utcai lepárlókat, hol egyetemi kezek, a 
disszertációktól könnyed, multi-intellektusú fitymaszövegkezelő iroda elnökei nem teszik be a 
lábukat, s nem mentesek a bűnök alól ők maguk sem. Éjszakai csótánysereg általában a vörös 
lámpásnegyedbe kéri első átszállását, méghozzá a helyi közlekedési rendészektől, majd ha az üzlet 
beindul a drogbusinesstől a szerencsejátékba, a hazárdírozó leplek fénye burkolatában 
mindenhogyan megvetik lábukat. Utcán kuncsaftok után lesnek, áldozatokra, az urbánus miliő között 
széttagolt kliensek között könnyű próbaprédákra vadászni, aki, ha beválik akár törzsvendég is lehet, 
vegyi kéncsövekbe, görebekbe teszik a folyékony és fűszernövényeket, majd állami tulajdonban lévő 
kulcsínyek mögé rejtik e ördögi titkokat, hogy ne gyűljenek rendőri bilincsek alágyűrt karok kötésein 
át a bizonyítékterjesztés hatósági rendelkezésül. Tisztaszagú üzlethálózat, s az utcai sikolyok kurvák, 
pederaszták, buzik, narkósok, piások, melegcsajok, gyilkosok, s a tömény gyűlölet és reszketéstől 
szürkebolyhos arclebenyű járókelők könyörgései, s séta- menekülő, ordító félelmeik rekesztik be a 
zord, hidegtalpú, nyersdilemmát. Egészen a formalinagyaktól és terpentingörebektől szurtos 
macskakésvajon is túl e pokoli leckeírásban, ami Duke Ellington kocsi- dzsesszétől a The Mooche-t 
itatta be velem egy amondó, koraesti órában, mikor a roscoei tömegsíron át, LSD szőnyegtől 
spektrumlátás, s torz üveges körképek billentették ki az elmém valódi perspektívájából. Egy autó 
haladt el mellettem lassan, nyitott szélvédőjéből áradt ki a dallam, ami felejthetetlen volt számomra, 
s a szél ereje megszűnt létezni, s csak képregényekbe szortírozott jelenéseket láttam, melyeknek 
angyali léptük volt, s emberi nyomuk, a talajt nem érezvén ólomsúlyú testek keselyű táncát éreztem 
a szubatomi térben, a firmamentum eltűnt, az Elm utca hadat üzent, kátyúkba hajtott automobilok 
szidalmazó fegyenckergetése fojtotta el bennem végleg az emberi érzéseket, nem éreztem mást, 
mint kifacsart citromtesteket, emberi orcákkal, akik perlekednek és menekülnek. Önmaguktól. 

Csak szédelgek és fütyürészek, nem zavarnak a hittelen zajkeltő ormótlan hangzavarral, s mint kivont 



kard a két nyoszolya között emlegetett allegóriával, oly nyugodtan elheverészek gondolataimban a 
folyamatosan ismétlődő, gyilkos álom birizgáló szimptómáival, melynek egyetlen lépése kerekút, 
többlépése visszaút egy éberképzeletszülte, szürrealista világba, melyet időnként újra álmodok, s 
mint kitartó ember érzésekkel élek is meg újra egy életet a manhattani álomban. 

